OpenLLM-France/wikimedia huggingface dataset:
# The fables of Aesop by William Caxton (Jacobs)/Vol. II/Liber Quartus/Fable 13

* related portals: Aesop's Fables.
* sister projects: Wikidata item.
Numbered 392 in the Perry Index. Translated from French by William Caxton and first published in 1484. Click here to create an annotated version of this text.
¶ The xiij fable is of the asse / and of the wulf
O none euyelle man feythe ne trouthe ought neuer to be adiousted / As men may wel see by this fable / Of a wulf whiche vysyted an asse whiche was wel seke the whiche wulf beganne to fele and taste hym / and demaunded of hym / My broder and my frend where aboute is thy sore / And the asse sayd to hym / there as thow tastest ¶ And thenne the wulf faynyng to vysyte hym / beganne to byte and smyte hym / ¶ And therfore men must not trust flaterers / For one thynge they saye / and done another
Cite error: <ref> tags exist for a group named "errata", but no corresponding <references group="errata"/> tag was found
# The fables of Aesop by William Caxton (Jacobs)/Vol. II/Liber Quartus/Fable 14

* related portals: Aesop's Fables.
* sister projects: Wikidata item.
Numbered 578 in the Perry Index. Translated from French by William Caxton and first published in 1484. Click here to create an annotated version of this text.
¶ The xiiij fable is of the hedgehogge and of the lytyl kyddes
T behoueth not to the yong and lytyl of age to mocke ne scorne theyr older / As this fable sayth / of thre lytyl hedgehogges / whiche mocked a grete hedgehogge / whiche fled before a wulf / And whanne he perceyued the scornyng of them / he sayd to them / Ha a poure fooles & wood ye wote not wherfore I fle / For yf ye wyst and knewe wel thynconuenyent and paryll / ye shold not mocke of hit / And therfore whan men seen that the grete and myghty ben ferdful and doubtous / the lasse or lytyll oughen not to be assured / For whan the toune is taken and goten by fortune of warre the Country aboute is not therfore more acertayned / but ouȝt to tremble and shake
Cite error: <ref> tags exist for a group named "errata", but no corresponding <references group="errata"/> tag was found
# The fables of Aesop by William Caxton (Jacobs)/Vol. II/Liber Quartus/Fable 12

* related portals: Aesop's Fables.
* sister projects: Wikipedia article, Commons category, Wikidata item.
Numbered 142 in the Perry Index. Translated from French by William Caxton and first published in 1484. Click here to create an annotated version of this text.
¶ The xij fable is of the foxe / and of the lyon
Ayre doctryne taketh he in hym self / that chastyseth hym by the perylle of other / As to vs reherceth this prefent fable / Of a lyon whiche somtyme faygned hym self seke / ¶ And whanne the beetles knewe that the lyon was seke / they wold goo alle to vysyte and see hym as theyr kynge /  ¶ And Incontynent as the beestes entryd in to his hows for to see and comforte hym / he deuoured and ete them / ¶ And whan the foxes were come to the yate for to haue vysyted the lyon / they knewe wel the fallace and falshede of the lyon and salewed hym at the entre of the yate / And entryd not within / ¶ And whan the lyon sawe that they wold not entre in to his hows / he demanded of them / why they wold not come within / And one of the foxes sayd to hym / we knowe wel by thy traces / that alle the beestes whiche haue entryd in to thy hows came not oute ageyne / And also yf we entryd within / nomore shold we come ageyne ¶ And therfor he is wel happy that taketh ensample ​by the dommage of other / ¶ For to entre in to the hows of a grete lord / it is wel facyle / but for to come oute of hit ageyne it is moche dyffycyle /
Cite error: <ref> tags exist for a group named "errata", but no corresponding <references group="errata"/> tag was found
# The fables of Aesop by William Caxton (Jacobs)/Vol. II/Liber Quartus/Fable 16

* related portals: Aesop's Fables.
* sister projects: Commons category, Wikidata item.
Numbered 137 in the Perry Index. Translated from French by William Caxton and first published in 1484. Click here to create an annotated version of this text.
¶ The xvj fable is of the camel / and of the flee
E that hath no myght ought not to gloryfye ne preyse hym self of nothynge / As reherceth to vs this presente fable of a camell / whiche bare a grete charge or burden It happed that a flee by cause of the camels here lepte to the back of the camel / and made her to be borne of hym all the day And whanne they had made a grete way / And that the camel came at euen to the lodgys / and was put in the stable / the flee lepte fro hym to the grounde besyde the foote of the camel / And after sayd to the camel / I haue pyte of the / and am comen doune fro thy back by cause that I wylle nomore greue ne trauaylle the by the berynge of me / And the camel sayd to the flee / I thanke thee / how be it that I am not sore laden of the / And therfore of hym which may neyther helpe ne lette men nede not make grete estymacion of
# The fables of Aesop by William Caxton (Jacobs)/Vol. II/Liber Quartus/Fable 18

* related portals: Aesop's Fables.
* sister projects: Wikidata item.
Numbered 579 in the Perry Index. Translated from French by William Caxton and first published in 1484. Click here to create an annotated version of this text.
¶ The xviij fable is of the pylgrym and ot the swerd
n euylle man maye be cause of the perdycion or losse of many folke / As reherceth to vs this present Fable / Of a pylgrym / whiche fond in his way a swerd ¶ And asked of the swerd / what is he that hath lost the / ¶ And the swerd answerd to the pylgrym / A man alone hath lost me / but many one I haue lost / And therfor an euyl man may wel be lost / but er he be lost he may wel lette many one / For by cause of an euylle man may come in a Countrey many euyls
# The fables of Aesop by William Caxton (Jacobs)/Vol. II/Liber Quartus/Fable 20

* related portals: Aesop's Fables.
* sister projects: Wikipedia article, Commons category, Wikidata item.
Numbered 70 in the Perry Index. Translated from French by William Caxton and first published in 1484. Click here to create an annotated version of this text.
¶ The xx fable maketh mencion of the tree and of the reed
One ought to be prowd ageynst his lord / but oughte to humble hym self toward hym / As this fable reherceth to vs of a grete tre / whiche wold neuer bowe hym for none wynd / And a reed whiche was at his foote bowed hym self as moche as the wynd wold / And the tree sayd to hym / why dost thow not abyde stylle as I doo / And the reed ansuerd / I haue not the myght whiche thow hast / And the tree sayd to the reed prowdly / than haue I more strengthe / than thow / And anone after came a grete wynde / whiche threwe doune to the ground the sayd grete tree / and the reed abode in his owne beynge / For the prowde shall be allway humbled And the meke and hūble shalle be enhaunced / For the roote of alle vertue is obedynce and humylyte
¶ Here fynyssheth the fourthe book of the subtyle Fables of Esope / And how be it that ​mor of them ben not found in ony Regystre / Neuertheles many other fables composed by hym / have ben founden whiche here after folowen
# The ancient Irish church/Chapter 20

CHAPTER XX.
CONCLUSION.
Little more remains to be said. We have seen that the two parties continued for a time to exist side by side. Envy, bitterness and bigotry remained long after every other distinction had passed away. Strange as it may seem, the enmity between Protestants and Roman Catholics, which is still characteristic of some parts of the country, is historically connected with this bitterness of feeling which once existed between the Irish and the Romish Church.
If we are to pay attention to the foreign sources of information which have come down to us, we must believe that the Irish Church had sunk so low that there was nothing to regret in its final extinction. Immorality and incest are said to have been openly practised in the land; and it must be admitted that several authorities bear the same testimony. Nothing in the native sources of information, however, would lead us to conclude that there was the least truth in the charge. It is admitted, too, on all hands that it was a question of morality which first gave the Anglo-Normans a footing in Ireland, and that it was they who supported the adulterer, and not the Irish. There is also reason to suspect that all the authorities who charge the Irish with immoral practices derived their information from the same source, and that they represent, ​fore, not many testimonies, but only one, and that one most unfriendly and unjust to the Irish. Surely, then, we may allow that the charge labours under considerable doubt, and is certainly very much exaggerated.
A further charge has also been made that the Irish had become uncivilized and barbarous. With regard to this, it is no doubt true that in backward places there were then, as now, some who were not abreast with the progress of the age. But that the charge is otherwise without foundation is shown by the clearest of all arguments. A few of the works of that age have escaped the destroyer, and remain to the present. In buildings, there are the round towers and the stone-roofed oratories; in stonework, there are the sculptured crosses; in metal, there are the various shrines, book-covers and croziers. These all display an originality and ability far removed from barbarism. The next age swept most of such things away, and brought in nothing to take their place. There is not one ancient Irish work of illuminating, sculpture, or metal-working which does not date from before the time when the Church of Ireland was made subject to the Church of Rome.
One cannot help regretting that no reformer was raised up by God to bring into order those things which had become disordered, at the same time retaining the independence of the Church. But God's ways with communities, as with individuals, are past finding out. Perhaps there is still some work reserved for the Irish Church. Once she held aloft the lamp of truth, and was a shining light to all Western Europe. The Lord may again choose her for the accomplishment of His high and holy purposes. When that call comes, God grant that she may be ready!
# The fables of Aesop by William Caxton (Jacobs)/Vol. II/Poge/Tale 1

Click here to create an annotated version of this text.
​Ogius reherceth that there were two wymmen in Rome / whiche he knewe of dyerse age and forme / which came to a Curteyzan by cause to haue and wynne somwhat wyth theyr bodyes / whome he receyued and happed that he knewe the fayrest of bothe twyes / and that other ones / and soo departed / And afterward whanne they shold departe / he gaf to them a pyece of lynen clothe / not decernynge how moche eche of them shold haue to her parte and porcion / And in the partynge of the sayd clothe fylle bitwene the wymmen a stryf by ​cause one of them demaunded two partes after thexygence of her werke / And that other the half after theyre persones / eche of them shewynge dyuersly theyr resons / that one sayeng that she hadde suffred hym twyes to doo his pleasyr / and that other pretended / that she was redy and in her was no defawte And soo fro wordes they came to strokes and cratchyng with naylys / and drawynge theyr here / in so moche that theyr neyghbours came to this batayll for to departe them / And also of theyr owne and propre husbondes / not knowynge the cause of theyr stryf and debate / eche of them defendynge his wyues cause / And fro the fyghtynge of the wymmen hit aroos and came to theyr husbondes with buffettis and castynge of stones / soo longe that men ranne bytwene them / And after the customme of Rome bothe the husbondes were brought to pryson berynge enemyte eche to other / & knewe no thynge the cause wherfore / The sayd cloth is sette in the handes of the wymen secretely yet not departed / but is secretely argued amonge the wymmen in what wyse that this mater shal be deuyded / And I demaunde of doctoures what the lawe is of it
# The fables of Aesop by William Caxton (Jacobs)/Vol. II/Poge/Tale 2

Click here to create an annotated version of this text.
​¶ He fayeth also that a marchaunt of Florence bought an hors of a man / and made his couenaunt ​with the sellar for xxv ducattes for to paye forthwith in hande xv ducattes / And as for the rest he shold abyde dettour and owe / And the sellar was content / and therupon delyuerd the hors and receyued the xv ducattes / After this a certayne terme the sellar demaunded of the byar the resydue / And he denyed the payment / & had hym hold his couenant / For the byer sayd we were accorded that I shold be thy debtour / And yf I shold satysfye and paye the I shold nomore be thy dettour / et cetera / and soo he abode dettour
# The fables of Aesop by William Caxton (Jacobs)/Vol. II/Poge/Tale 5

Click here to create an annotated version of this text.
​Here was in a certayne towne a wydower wowed a wydowe for to haue and Wedde her to his wyf / And at the last they were agreed and sured to gyder / ¶ And whan a yonge woman beynge seruaunt with the wydowe herd therof / she came to her maystresse / and sayd to her / Allas maystresse what haue ye doo / why sayd Ihe / I haue herd say sayd the mayde / that ye be assured and shalle wedde suche a man / And what thenne sayd the wydowe / Allas sayd the mayde I am sory for yow / by cause I haue herd saye that he is a peryllous man / For he laye so ofte and knewe ​so moch his other wyf that she deyde therof / And I am sory therof / that yf ye shold falle in lyke caas / to whome the wydowe answerd and sayd / Forsothe I wold be dede / For ther is but sorowe and care in this world / This was a curteys excuse of a wydowe
# The fables of Aesop by William Caxton (Jacobs)/Vol. II/Poge/Tale 4

Translated from French by William Caxton and first published in 1484.
​ lso he saith that then was a phisycyen dwellyng in a Cyte / whiche was a grete & a connyng man in that scyence / & he had a seruaūt a yong man whiche made pylles after a certayne forme that he shewed to hym / & whan this yong man / had dwellid long with hym / & coude parfiȝtly make the pylles / he departed fro his mayster / and went in to straūge countre where as he was knowen / and lete men there to vnderstonde that he was a connynge phisycyen / and coude gyue medycynes for al maner maladyes and sekenesses / and mynistyred alwey his pylles to euery man that came to hym for ony remedy / And hit was soo that a poure man of that place where he was came to hym / and complayned how he had loste his asse / and prayd hym to gyue to hym a medycyne for to fynde his asse ageyne / And he gaf to hym the sayd pylles / & badde hym to receyue and take them / And he shold fynde his asse / And this poure man dyd soo / and after wente in to the feldes and pastures to seke and loke after his asse / And soo doynge the pylleys wrought soo in his bely / that he must nedes go purge hym / and went ​amonge the reed and there easyd hym / And anonet here he fonde his asse / wherof he beyng moche Joyeful ranne in to the toune / and told and proclamed / that by the medecyn that he had receyued of the phisycyen he had found his asse / whiche thynge knowen alle the symple peple reputed hym for a moche connynge man / whiche coude no thynge doo but make pyllyes / And thus many fooles are ofte taken for wyse and connynge / For he was reputed to hele all maner sekenesses / and also to fynde asses.
Cite error: <ref> tags exist for a group named "errata", but no corresponding <references group="errata"/> tag was found
Cite error: <ref> tags exist for a group named "errata", but no corresponding <references group="errata"/> tag was found
# The fables of Aesop by William Caxton (Jacobs)/Vol. II/Poge/Tale 6

Click here to create an annotated version of this text.
​Ow thenne I wylle fynysshe alle these fables wyth this tale that foloweth whiche a worshipful preest and a parsone told me late / he sayd / that there were duellynge in Oxenford two prestes bothe maystres of arte / of whome that one was quyck and coude putte hym self forth / And that other was a good symple preest / And soo it happed that the mayster that was perte and quyck was anone promoted to a benefyce or tweyne / and after to prebendys / and for to be a Dene of a grete prynces chappel / supposynge and wenynge that his felaw the symple preest shold neuer haue be promoted but be alwaye an Annuel / or at the most a parysshe preest / So after longe tyme that this worshipful man this dene came rydynge in to a good paryssh with a x or xij horses / lyke a prelate / and came in to the chirche of the sayd parysshe / and fond there this good symple man ​somtyme his felawe / whiche cam and welcomed hym lowely / And that other badde hym good morowe mayster Johan / and toke hym sleyghtly by the hand / and axyd hym where he dwellyd / And the good man sayd in this paryssh / how sayd he / are ye here a sowle preest or a paryssh preste / nay syr said he / for lack of a better though I be not able ne worthy I am parson and curate of this parysshe / and thenne that other aualed his bonet and said mayster parson I praye yow to be not despleasyd / I had supposed ye had not be benefyced / But mayster sayd he / I pray yow what is this bensyce worth to yow a yere / Forsothe sayd the good symple man / I wote neuer / for I make neuer accomptes thereof / how wel I haue had hit four or fyue yere / And knowe ye not said he what it is worth / it shold seme a good benefyce / no Forsothe sayd he / But I wote wel what it shalle be worth to me / Why sayd he / what shalle hit be worth / Forsothe sayd he / yf I doo my trewe dylygece in the cure of my parysshēs in prechyng and techynge / and doo my parte longynge to my cure / I shalle haue heuen therfore / And yf theyre sowles ben lost or ony of them by my defawte / I shall be punysshed therfore / And herof am I sure / And with that word the ryche dene was abasshed And thought he shold be the ​better / And take more hede to his cures and benefyces than he had done / This was a good answere of a good preest and an honest /
¶ And here with I fynysshe this book / translated & emprynted by me William Caxton at Westmynster in thabbey / and fynysshed the xxvj daye of Marche the yere of oure lord MCCC lxxxiiij / And the fyrst yere of the regne of King Rych- ard the thyrde.
# The fables of Aesop by William Caxton (Jacobs)/Vol. II/Poge/Fable 6

Click here to create an annotated version of this text.
¶ The syxthe fable is of the passone / of his dogge / And of the Bisshop
Yluer dothe and causeth alle thynge to be done vnto the halowynge ageyne of a place whiche is prophane or Interdicte / As ye shalle mowe here by thys presente Fable / ¶ Of a preest dwellynge in the countrey whiche somtyme had a dogge / whiche he loued moche / the whiche preest was moche ryche / The sayd dogge by processe of tyme deyde / & whan he was dede / he entered and buryed hit in the chirche yerd for cause of the grete loue whiche he loued hym / it happed thenne on a day his bisshop knewe hit by thaduertysement of somme other / wherfore he sente for the sayd preest / and suposed to haue of hym a grete somme of gold / or els he shold make hym to be straytly punysshed/ And thenne he wrote a lettre vnto the sayd preest of whiche the tenour conteyned only that he shold come and speke with hym / And whan the prest had redde the lettres / he vnderstood
alle the caas / and presupposed or bethought in his courage / that he wold haue of hym somme ​syluer / For he knewe wel ynough the condycions of his bisshop / & forth with he toke his breuyarye / & an C crownes with hym / the prelate beganne to remembre and to shewe to hym the enormyte of his mysdede / And to hym answerd the preest whiche was ryght wyse sayenge in this manere / O my ryght reuerende fader / yf ye knewe the souerayne prudence of whiche the sayd dogge was fylled / ye shold not be merueylled yf he hath wel desernyd for to be buryed honestly and worshipfully amonge the men / he was al fylled with humayn wytte as wel in his lyf / as in thartycle of the dethe / And thenne the bisshop sayd / how may that be / reherce to me thenne al his lyf / Certaynly ryght reuerende fader ye ought wel to knowe that whanne he was atte thartycle and at the poynt of dethe / he wold make his testament / And the dogge knowyng your grete nede and Indygence / he bequethed to yow an C crownes of gold / the whiche I brynge now vnto yow / And thenne the Bisshop for loue of the money he assoylled the prest And also graunted the sayd sepulture / And therfore syluer causeth alle thynge to be graunted or done.
# The fables of Aesop by William Caxton (Jacobs)/Vol. II/Poge/Fable 7

Click here to create an annotated version of this text.
¶ The vij fable is of the Foxe of the Cock and of the dogges
lle the sallary or payment of them that mokken other is for to be mocqued at the last / as hit appiereth by this present Fable / of a Cock whiche somtyme sawe a foxe comynge toward hym sore hongry and famysshed / whiche Cock supposed Wel that he came not toward hym / but for to ete somme henne / for whiche cause the Cock maade al his hennes to flee vpon a tree / And whan the foxe beganne tapproche to the said tree / he began to crye toward the cock good tydynges good tydynges / And after he salewed the cok ryght reuerently / & demaunded of hym thus / O godsep / what dost thow ther soo hyghe / And thy hennes with the / hast not thow herd the good tydynges worthy and prouffitable for vs ¶ And thenne the Cok ful of malyce ansuerd to hym / Nay veryly godsep / but I praye the / telle and reherce them vnto vs / Thenne sayd the foxe to the cok / Certaynly godsep / they be the best that euer ye herd / For ye may goo and come / ​talke and communyque emong alle beestes withoute ony harme or dommage / And they shalle doo to yow bothe pleasyr and alle seruyse to them possible / for thus it is concluded and accorded / and also confermed by the grete counceyll of all bestes / And yet they haue made commaundement that none be so hardy to vexe ne lette in no wyse ony other / be it neuer soo lytyll a beest / For the whiche good tydynges I praye the / that thow wylt come doune / to thende / that we may goo and synge / Te deum laudamus / for Joye / And the cok whiche knewe wel the fallaces or falshede of the foxe ansuerd to hym in this manere / Certaynly my broder and my good Frend thow hast brought to me ryght good tydynges / wherof more than C tymes I shalle thanke the / And sayenge these wordes the Cock lyfte vp his neck / and his feet / and loked farre fro hym / And the foxe sayd to hym / what godsep / where aboute lokest thow / And the Cok ansuerd to hym / Certaynly my broder I see two dogges strongly and lyghtly rennynge hytherward with open mouthes / whiche as I suppose come for to brynge to vs the tydynges whiche thou hast told to vs / And thenne the Foxe whiche shoke for fere of the two dogges sayd to the Cock / god be with you my frend / It is tyme that I departe fro hens / or ​these two dogges come nerer / And sayinge these wordes toke his waye / & ranne as fast as he myght / And thenne the cock demaunded and cryed after hym / godsep / why rennest thow thus / yf the sayd pacte is accorded / thow oughtest not to doubte no thynge Ha a godsep sayd the Foxe from ferre / I doubte that these two dogges haue not herd the decreet of the pees / And thus whanne a begyler is begyled / he receyued the sallary or payement / whiche he ought to haue / wherfore lete euery man kepe hym self ther fro